( 257) 
du ciel la mâne, il faict les subiects débonnaires et 
obeissans, les orgueilleux, humbles toutes personnes 
saulves et préservées de tort et de dommage, des bons 
est loüé, aimé et trés voluntiers veu, des mauvais fuy, 
très craint et moult doubté, le Pais de gens et biens 
multiplié. Vray justicier augmente le bien de plusieurs 
et ne fait œuvre dont nul vaille pis, il a de ses voluntés 
ce qu'il en quiert et desire, et pour abréger, de la bou- 
che de Dieu est bénit. 
Si entre toute autres choses tenez verité sœur et com- 
pagne de justice, jamais ne serez pauvre ne deshonnoré, 
vos ennemis moult couroucerez, esbayerez et en eulx 
mettrez crainte, car bien congnoistront que des haults 
hommes et gens de tous estat aurez amour los et cré- 
dit. Le véritable parle peu, doubtant faillir, si par vérité 
vos facits conduysez, bien et à droict les demenerez vous 
assurant que plus bel nom ne pouvez acquérir que faire 
tant que l’on die de vous : c’est ung véritable prince, grand 
justicier et moult diligent,et si autrement en est dit temps 
travail et mises perderez pauvre, endeblé et mal famé 
retournerez. 
Ne logez envie dedans votre cœur, car qui la croit 
de Dieu et ce monde est hay et deprisé , envieux juge 
mal et fait triste pensemens, il séme parolles veni- 
meuses, et le bien de son frere et voisin amoindrist, en- 
vieux aveuglé loyaulté et toute bonne œuvre il pert, sa 
renommée sur pied séche, et destruict son ame. 
Fuyez auarice et convoitise,car les aiant serez tousiours 
